Хафез
Ах, светлината
бяла пеперуда…

Превод от персийски (фарси): Йордан Милев, 1969

chitanka.info

Ах, светлината — бяла пеперуда —

от твоето лице политна като луда

и моя разум, строг съдник до вчера,

забрави бавно всякаква заблуда.

Свещта за миг умря под злия вятър

на твоя аромат, на твоя чуден

дъх на цветя, на млади къдри —

недостижими, с блясък изумруден.

Дори от адраспан е по-красива

изгрялата ти бенка като слюда.

Какви ли роли не играх? Без полза

остана всичко. Отшумя етюда

на думите за теб… Ала отново

пак устните ти мамят с порив буден.

Но где остана мойта чест, когато

те зърнах с друг, от моя дом прокуден?

Не говори за туй, че механата

зове Хафез пак с поглед буден.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.